stanford-oval/wikipedia huggingface dataset:
Bernard Barmasai

| Mitalit | Mitalit | Mitalit |  |
| --- | --- | --- | --- |
|  Bernard Barmasai (oikealla) |  Bernard Barmasai (oikealla) |  Bernard Barmasai (oikealla) |  |
Maa:   Kenia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Ateena 1997 | 3 000 m ej |  |
|  Pronssia | Edmonton 2001 | 3 000 m ej |  |
Bernard Barmasai (s. 6. toukokuuta 1974 Keiyo, Kenia) on kenialainen kestävyysjuoksija. Hän on estejuoksun kaksinkertainen MM-mitalisti.
Maailmanmestaruuskilpailuissa Barmasai sijoittui pronssille Ateenassa 1997 ja Edmontonissa 2001. Sydneyn olympialaisissa 2000 hän sijoittui neljänneksi. Muita merkittäviä saavutuksia ovat Afrikan kisojen voitto 1995 ja Afrikan mestaruus sekä hyvän tahdon kisojen voitto vuonna 1998. Vuonna 1999 hän voitti estejuoksun GP-finaalissa sekä voitti GP-sarjan miesten kokonaiskilpailun.
13. elokuuta 1997 Barmasai juoksi Zürichissä Kultaisen liigan kilpailussa toiseksi ajalla 8.00,35. Kilpailun voitti Wilson Boit Kipketer ME-ajalla 7.59,08. Runsas viikko myöhemmin, 24. elokuuta, Barmasai juoksi Kölnissä maailmanennätyksen 7.55,72. Ennätyksen rikkoi tasan neljä vuotta myöhemmin marokkolainen Brahim Boulami.
2000-luvun alkupuolella Barmasai kärsi loukkaantumisista ja vuonna 2003 hänen polveaan operoitiin. Tuolloin hän päätti siirtyä sileille juoksumatkoille ja myöhemmin hän siirtyi maantiejuoksuihin. Maaliskuussa 2004 Barmasai juoksi Pariisissa ensimmäisen puolimaratoninsa aikaan 1.02.05. Huhtikuussa hän juoksi ensimmäisen maratoninsa Rotterdamissa aikaan 2.14.49 sijoittuen sijalle 15. Toisen maratoninsa hän juoksi aikaan 2.10.52. Kolmannessa maratonissaan keväällä 2006 Pariisissa Barmasai juoksi jo ajan 2.08.52 sijoittuen kolmanneksi. Lähes saman ajan hän juoksi myöhemmin samana vuonna Amsterdamissa juostuaan toiseksi ajalla 2.08.54.
Saavutuksia

| Vuosi | Kilpailu | Paikka | Tulos | Laji |
| --- | --- | --- | --- | --- |
| 1995 | Afrikan kisat | Harare, Zimbabwe | 1. | 3 000 m esteet |
| 1997 | Maastojuoksun MM-kilpailut | Torino, Italia | 6. | pitkä matka |
|  | Maailmanmestaruuskilpailut | Ateena, Kreikka | 3. | 3 000 m esteet |
|  | IAAF Grand Prix -finaali | Fukuoka, Japani | 3. | 3 000 m esteet |
| 1998 | Kansainyhteisön kisat | Kuala Lumpur, Malesia | 2. | 3 000 m esteet |
|  | Hyvän tahdon kisat | New York, Yhdysvallat | 1. | 3 000 m esteet |
|  | Afrikan mestaruuskilpailut | Dakar, Senegal | 1. | 3 000 m esteet |
|  | Yleisurheilun maailmancup | Johannesburg, Etelä-Afrikka | 2. | 3 000 m esteet |
| 1999 | Maailmanmestaruuskilpailut | Sevilla, Espanja | 5. | 3 000 m esteet |
|  | IAAF Grand Prix -finaali | München, Saksa | 1. | 3 000m esteet |
| 2000 | Kesäolympialaiset | Sydney, Australia | 4. | 3 000 m esteet |
| 2001 | Maailmanmestaruuskilpailut | Edmonton, Kanada | 3. | 3 000 m esteet |
Saavutuksia > Maraton

2004 – Rotterdamin maraton, 15. (2.14.49)
2005 – Amsterdam, 4. (2.10.52)
2006 – Pariisi, 3. (2.08.52)
2006 – Amsterdam, 2. (2.08.54)
2008 – Hampuri, 15. (2.13.12)
Henkilökohtaiset ennätykset

| 0 | 1 | 2 | 3 |
| --- | --- | --- | --- |
| 1 500 m | 3.37,24 | Heusden | 5.8.2000 |
| 3 000 m | 7.36,40 | Bryssel | 22.8.1997 |
| 5 000 m | 13.23,23 | Liège | 2.9.2003 |
| Puolimaraton | 1.02.05 | Pariisi | 7.3.2004 |
| Maraton | 2.08.52 | Pariisi | 9.4.2004 |
| 2 000 m esteet | 5.28,31 | Johannesburg | 24.9.1995 |
| 3 000 m esteet | 7.55,72 | Köln | 24.8.1997 |
Boulder City

| Boulder City |
| --- | --- |
 Boulder Dam-hotelli.

 Koordinaatit: 35°58′43″N, 114°49′57″W 
Valtio:  Yhdysvallat
Osavaltio:   Nevada
Piirikunta:  Clark
Pinta-ala:  
 – Kokonaispinta-ala:  540,16 km²
 – Josta vettä:  0,08 km² 
Korkeus:  765 m
Väkiluku (2010):  15 023
 – Väestötiheys:  28 as./km²
Aikavyöhyke:  UTC-8 (kesäaika UTC-7)
Infobox OKVirheellinen NIMI-arvo: 
Boulder City on kaupunki Nevadan osavaltiossa, Yhdysvalloissa. Sen väkiluku oli vuoden 2010 väestönlaskennassa 15 023. Boulder City sijaitsee Clarkin piirikunnassa.
Kuvia kaupungista

Teatteri.
Omakotitaloja Boulder Cityssä. Lake Mead -järvi taustalla.
Aiheesta muualla

Kuvia tai muita tiedostoja aiheesta Boulder City Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Borne

Borne tarkoittaa seuraavia asioita:
Borne, kunta Overijsselin provinssissa Alankomaissa
Borne, kylä Schijndelin kunnassa Pohjois-Brabantin provinssissa Alankomaissa
Borne, kunta Ardèchen departementissa Ranskassa
Borne, kunta Haute-Loiren departementissa Ranskassa
Borne, kunta Saksi-Anhaltin osavaltiossa Saksassa
Borne, kunta Brandenburgin osavaltiossa Saksassa
Borne, australialainen yhtye
Borne, sukunimenä:
Élisabeth Borne (s. 1961), Ranskan pääministeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Borne”, voi hakea sivunnimihaulla, laajalla sivunnimihaulla tai tekstihaulla.
Born a Rebel

| Born a Rebel Rebellion |
| --- | --- | --- |

Studioalbumin tiedot
 Julkaistu: 28.4.2003
 Tyylilaji: heavy metal, power metal
 Kesto: 53.28
 Levy-yhtiö: Drakkar Records
Rebellion muut julkaisut
| Shakespeare's Macbeth -A Tragedy in Steel 2002 | Born a Rebel 2003 | Sagas of Iceland -The History of The Vikings volume I 2005 |
Born a Rebel on saksalaisen power metal -yhtyeen Rebellionin  levy, joka julkaistiin 28. huhtikuuta 2003. Levyn sanoitukset keskittyvät Rebellionin muista levyistä poiketen perinteisempiin heavy metal sanoituksiin kuten moottoripyöriin ja sotaan. Levy on yhtyeen levyistä ainut, joka ei ole konseptialbumi.
Kappaleet

Born a Rebel (4:05)
Adrenalin (3:40)
One for All (5:11)
Word Is War (4:44)
Dragons Fly (3:59)
Queen of Spades (5:25)
Iron Flames (6:16)
Through the Fire (5:37)
Devils Child (5:40)
Meet Your Demon (3:36)
Power of Evil (5:11)
Kokoonpano

Michael Seifert  (laulaja)
Uwe Lulis (kitara)
Björn Eilen (kitara)
Tomi Göttlich (bassokitara)
Randy Black (rummut)
Jörg Kuhlmann (kosketinsoittimet, kappale 7)
Aiheesta muualla

Born a Rebel Discogsissa. (englanniksi)
Albumi Born a Rebel Encyclopaedia Metallum -sivustolla (englanniksi)
Bernard Teyssèdre

Bernard Teyssèdre (1930 – 29. joulukuuta 2021) oli ranskalainen taidehistorian professori ja kirjailija.
Teyssèdre kirjoitti romaaneja ja tieteellisiä muun muassa taidehistoriaa ja estetiikaa ja geologiaa käsitteleviä teoksia.
Tunnettuja Teyssèdren teoksia ovat muun muassa Gustave Courbet'n kuuluisaa maalausta L’Origine du monde (Maailman alkuperä) (1866) käsittelevä romaani Le roman de l'Origine, jonka ensimmäinen painos ilmestyi vuonna 1996 ja uusittu laitos vuonna 2007.
Teoksia

Le roman de l'Origine, nouvelle édition revue et augmentée, Gallimard, 2007, Collection L'Infini.
Le roman de L'Origine, Pariisi, Gallimard, 1996, Collection L'Infini.
Foi de fol. Récit drolatique enchevêtré de plagiats et d'exemples, Pariisi, Gallimard, 1969, Collection Le Chemin.
Romans-éclairs, Pariisi, Grasset, 1961.
La vie invisible. Les trois premiers milliards d'années de l'histoire de la vie sur terre, Pariisi, L'Harmattan, 2002.
L'Art au siècle de Louis XIV, Librairie Générale Française, 1967.
Anges, astres et cieux, Pariisi, Albin Michel, 1987.
Le diable et l'enfer au temps de Jésus, Pariisi, Albin Michel, 1985.
Naissance du diable. De Babylone aux grottes de la mer Morte, Pariisi, Albin Michel, 1985.
Bobby Jindal

| Bobby Jindal |
| --- | --- |

Louisianan 55. kuvernööri
 14. tammikuuta 2008 – 11. tammikuuta 2016  
Varakuvernööri:  Mitch Landrieu Scott Angelle Jay Dardenne
Edeltäjä:  Kathleen Blanco
Seuraaja:  John Bel Edwards
Yhdysvaltain edustajainhuoneen jäsen Louisianan 1. vaalipiiristä 
 3. tammikuuta 2005 – 3. toukokuuta 2008  
Edeltäjä:  David Vitter
Seuraaja:  Steve Scalise
Henkilötiedot
Syntynyt: 10. kesäkuuta 1971 (ikä 53) Baton Rouge, Louisiana, Yhdysvallat
Puoliso:  Supriya Jolly
Tiedot
Puolue:  Republikaanit
Uskonto:  Katolinen kirkko
 Nimikirjoitus
Aiheesta muualla
www.bobbyjindal.com
Piyush "Bobby" Jindal (s. 10. kesäkuuta 1971, Baton Rouge, Louisiana) on yhdysvaltalainen republikaaninen poliitikko. Hän toimi vuosina 2008–2016 Louisianan kuvernöörinä. Jindal on Louisianan ensimmäinen ei-valkoinen ja Yhdysvaltain historian ensimmäinen intialaisamerikkalainen kuvernööri.  Ennen kuvernööriksi siirtymistään Jindal oli Yhdysvaltain edustajainhuoneen jäsen tammikuusta 2005. Hän oli myös edustajainhuoneen ainut intialaisamerikkalainen edustaja ja vasta toinen intialaisamerikkalainen edustajainhuoneen historiassa.
Jindal syntyi intialaisille siirtolaisvanhemmille. Hänen perheensä on punjabitaustainen. Jindal oli alun perin hindu, mutta kääntyi myöhemmin roomalaiskatolilaisuuteen. Jindal meni naimisiin 1997 Supriya Jollyn kanssa ja parilla on kolme lasta.
Jindal tavoitteli republikaanien presidenttiehdokkuutta vuoden 2016 vaaleissa mutta vetäytyi marraskuussa 2015. Kannatusmittauksissa hänen kannatuksensa on ollut muihin verrattuna hyvin vähäinen, ja siksi hän katsoi, "ettei tämä ole minun aikani".
Aiheesta muualla

Wikimedia Commonsissa on kuvia tai muita tiedostoja aiheesta .
U.S. Congressman Bobby Jindal
Bobby Jindal for Governor
Complete text, audio, video of Bobby Jindal's Gubernatorial Election Victory Address
Boulder

| Boulder |
| --- | --- |
 Boulderin keskustaa.

 Koordinaatit: 40°01′10″N, 105°17′34″W 
Valtio:  Yhdysvallat
Osavaltio:   Colorado
Piirikunta:  Boulder
Pinta-ala:  
 – Kokonaispinta-ala:  66,95 km²
 – Josta vettä:  2,61 km² 
Korkeus:  1 624 m
Väkiluku (2019):  105 673
 – Väestötiheys:  1,680,14 as./km²
Aikavyöhyke:  UTC-7 (kesäaika UTC-6)
 
 bouldercolorado.gov 
Infobox OKVirheellinen NIMI-arvo: 
Boulder on kaupunki Coloradon osavaltiossa Yhdysvalloissa. Se on Boulderin piirikunnan pääkaupunki ja väkiluvultaan Coloradon kahdeksanneksi suurin kaupunki.
Vuonna 2009 Boulderin asukasluku oli 100 160. Vuonna 2005 asukasluku oli 91 685 ja kaupungissa oli 39 596 taloutta ja 16 788 perhettä. Asukastiheys oli 1 499,9/km². Coloradon 21 suurimmasta kaupungista vain Englewoodilla ja Northglennillä on suurempi asukastiheys.
Boulder sijaitsee Boulderin laaksossa Kalliovuorten ja Suurten tasankojen välissä. Yhdysvaltain väestönlaskentaviraston mukaan kaupungin pinta-ala on 65,7 km², josta vesistöä on 3,94 prosenttia.
Boulderissa julkaistaan päivittäin Daily Camera -sanomalehteä.
Ystävyyskaupungit

Boulderilla on kuusi ystävyyskaupunkia:
Dušanbe (Tadžikistan)
Jalapa (Nicaragua)
Lhasa (Tiibet, Kiina)
Mante (Meksiko)
Yamagata (Japani)
Yateras (Kuuba)
Aiheesta muualla

Kuvia tai muita tiedostoja aiheesta Boulder Wikimedia Commonsissa
Näkymä Mount Sanitasin huipulta kaupunkiin.
Panoraamakuva Boulderista noin vuodelta 1900.
Bonifazio Graziani

Bonifazio Graziani
Bonifazio Graziani (1604/5 Marino – 15. kesäkuuta 1664 Rooma) oli italialainen säveltäjä ja pappi.
Graziani työskenteli varhaisella urallaan muusikkona ja pappina Marinossa ja Frascatissa. Hän muutti Roomaan vuonna 1646. Siellä hän oli Il Gesù -kirkon ja vuodesta 1648 myös Rooman paavillisen suurseminaarin maestro di cappella. Vuonna 1663 Graziani valittiin maestro de cappellojen päälliköksi. Hänen tuotantoonsa kuuluvat esimerkiksi oratoriot Adae ja Filii prodigi. Lisäkksi hän sävelsi messuja, psalmeja ja motetteja.
Grazianilla oli kaksi veljeä, joista toinen oli kastraattilaulaja. Paavi Aleksanteri VII myönsi Grazianin kuoltua tämän suvulle eksklusiiviset oikeudet julkaista postuumisti säveltäjän käsikirjoituksia.
Aiheesta muualla

IMSLP: nuotteja
Blues (Rolf Wikströmin albumi)

| Blues Rolf Wikström |
| --- | --- | --- |

Studioalbumin tiedot
 Äänitetty : huhtikuu 2003, Atlantis Studio, Tukholma, Ruotsi
 Julkaistu: 2003
 Tuottaja(t): Rolf Wikström, Alar Suurna
 Tyylilaji: blues
 Kesto: 60.44
 Levy-yhtiö: MNW (MNWCD 386)
Rolf Wikströmin muut julkaisut
| 2 kvällar på Fasching 2003 | Blues 2003 | Det brustna hjärtat 2005 |
Blues on ruotsalaisen blueskitaristi-laulajan Rolf Wikströmin yhdeksästoista albumi, joka julkaistiin vuonna 2003 levymerkillä MNW.
Kappaleet

Kaikki kappaleet kirjoittanut Rolf Wikström.
Har kommit för långt – 5.17
Du säjer du ska lämna mej – 5.39
Lyckan kommer, lyckan går – 4.41
Kallnat kaffe – 6.03
Sverige, åh mitt Sverige (Shelter) – 3.54
Jag ska berätta för min mamma – 4.36
Nere i skiten – 6.50
Måste hitta min tjej i kväll – 3.37
Som jag älskar dej – 4.25
Du är så förändrad nu – 5.32
Sverige, åh mitt Sverige (New Orleans) – 4.04
Bidar min tid – 6.12
Kokoonpano

Rolf Wikström – kitara, laulu
Tommy Cassemar – basso
Thomas Hammarlund – kitara
Micke Johansson – rummut
Erik Mossnelid – urut
Magnus Thorell – trumpetti
Dave Wilczewski – tenorisaksofoni
Aiheesta muualla

Blues discogs.com -sivustolla
Danderydin kunta

| Danderydin kunta |
| --- | --- |
 vaakuna

Valtio:   Ruotsi
Lääni:  Tukholman lääni
Maakunta:  Uplanti
Keskustaajama:  Djursholm
Kuntakoodi:  0162
Pinta-ala  ():  
 – Maa:  26,40 km²
Väkiluku (31.12.2020)  ():  32 712
 – Väestötiheys:  1 239 as./km²
 
 www.danderyd.se 
Infobox OKVirheellinen NIMI-arvo: 
Cedergrenska tornet.
Djursholmin linna.
Danderydin kunta (ruots. Danderyds kommun) on Tukholman läänissä sijaitseva Ruotsin kunta. Maakuntajaossa se kuuluu Uplantiin. Kunnan keskustaajama on Djursholm.
Kunnan maapinta-ala on 26,40 neliökilometriä (1.1.2016) ja asukasluku 32 712 henkeä (31.12.2020).
Danderydin naapurikuntia ovat Vaxholm, Lidingö, Tukholma, Solna, Sollentuna ja Täby.
Asukkaiden nettovarallisuuden mediaanin perusteella mitattuna Danderydin väestö oli Ruotsin rikkainta vuonna 2007.
Tietoja kunnan peltopinta-alasta vuonna 2007 ei ole saatavilla.
Kuntajaon kehitys

Nykyinen Danderydin kunta vastaa pääasiassa vanhaa Danderydin pitäjää, josta muodostettiin maalaiskunta vuonna 1863. Vuonna 1890 perustettiin Djursholmin taajaväkinen yhdyskunta, joka vuonna 1901 erotettiin Djursholmin kauppalaksi. Vuonna 1902 puolestaan muodostettiin Stocksundin taajaväkinen yhdyskunta, joka erotettiin omaksi kauppalakseen vuonna 1910. Djursholm muutettiin kaupungiksi vuonna 1914, ja samana vuonna perustettiin vielä Enebybergs villastad -niminen taajaväkinen yhdyskunta jäljellä olevan Danderydin pohjoisosaan.
Vuonna 1946 loppuosasta kuntaa tuli Danderydin kauppala ja Enebybergin taajaväkinen yhdyskunta lakkautettiin. Ensimmäinen kuntaliitos tapahtui 1.1.1967, jolloin Stocksund liitettiin Djursholmiin. Kolme vuotta myöhemmin Lidingöstä siirrettiin kaupunkiin 27 asukasta käsittänyt Tranholmenin saari. Vuonna 1971 tapahtui Danderydin jälleenyhdistyminen. Koko tämän ajan Danderydin seurakunta oli pysynyt jakamattomana.
Vaakuna

Danderydin ja Stocksundin kauppaloilla sekä Djursholmin kaupungilla oli kullakin oma vaakunansa. Nykyinen Danderydin vaakuna on aiempi Djursholmin vaakuna, joka vahvistettiin kaupungille vuonna 1916. Oikealle osoittava kärki tulee Banérin suvusta, joka omisti Djursholmin kartanon ja ruusut viittaavat vanhaan huvilakaupunkiasutukseen. Djursholmin vaakuna rekisteröitiin uudelle Danderydin kunnalle vuonna 1971.
Danderydin kauppala
(1946–1970)
Djursholmin kaupunki
(1916–1970),
Danderydin kunta
(1971–)
Stocksundin kauppala
(1955–1966)
Väestönkehitys

| Danderydin kunnan väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 20 285 | 20 285 |
| 1955 | 1955 |    | 22 340 | 22 340 |
| 1960 | 1960 |    | 24 020 | 24 020 |
| 1965 | 1965 |    | 28 002 | 28 002 |
| 1970 | 1970 |    | 27 623 | 27 623 |
| 1975 | 1975 |    | 27 168 | 27 168 |
| 1980 | 1980 |    | 27 842 | 27 842 |
| 1985 | 1985 |    | 28 706 | 28 706 |
| 1990 | 1990 |    | 27 915 | 27 915 |
| 1995 | 1995 |    | 28 684 | 28 684 |
| 2000 | 2000 |    | 29 570 | 29 570 |
| 2005 | 2005 |    | 30 226 | 30 226 |
| 2010 | 2010 |    | 31 330 | 31 330 |
| 2015 | 2015 |    | 32 421 | 32 421 |
| 2020 | 2020 |    | 32 712 | 32 712 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 4 964 | 15,3 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 996 | 3,1 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 3 047 | 9,4 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 23 414 | 72,2 |
Hieman vanhempien vuoden 2009 lopun tietojen mukaan kunnassa asui 461 Suomessa syntynyttä, mikä vastasi 1,5 prosenttia kunnan väestöstä.
Vielä vanhempien vuoden 1984 lopun tietojen mukaan 9,1 prosenttia kunnan asukkaista oli ulkomailla syntyneitä. Tuolloin kunnassa asui 607 Suomessa syntynyttä, mikä vastasi 2,1 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 279 265 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 624 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 26,2 %
18–64-vuotiaat: 54,3 %
65 vuotta täyttäneet: 19,6 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 0,2 | 0,4 |
|   | jalostus | 10,0 | 9,1 |
|   | palvelut | 89,0 | 89,6 |
|   | tuntematon | 0,8 | 0,9 |
|   | Työpaikkoja ja työllisiä | 16 781 | 13 834 |
|   | työpaikkaomavaraisuus | 121,3 |  |
Taajamat

Kunnassa on 4 taajamaa, joiden osuus kunnan väestöstä vuoden 2010 lopussa oli 99,9 prosenttia. Taajamien ulkopuolella asui tuolloin 23 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Tukholma* | 25 830 |
| 2 | Täby* | 5 135 |
| 3 | Tranholmen | 338 |
| 4 | Sjöberg* | 4 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Tukholman taajamassa on  1 372 565 asukasta, ja se kuuluu osittain myös Botkyrkan kuntaan, Haningen kuntaan, Huddingen kuntaan, Järfällan kuntaan, Nackan kuntaan, Sollentunan kuntaan, Solnan kuntaan, Sundbybergin kuntaan, Tukholman kuntaan ja Tyresön kuntaan. Koko Täbyn taajamassa on 61 272 asukasta, ja se kuuluu pääosin Täbyn kuntaan ja pieniltä osin myös Sollentunan kuntaan. Koko Sjöbergin taajamassa on 4 310 asukasta, ja se kuuluu lähes kokonaan Sollentunan kuntaan.
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Tranholmen
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Danderydin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 22 | 21 | 21 | 24 | 22 | 21 | 19 | 21 | 24 | 20 | 23 | 19 | 19 | 14 | {{{m2022}}} |
|   | Keskustapuolue | 7 | 5 | 6 | 7 | 5 | 5 | 8 | 10 | 7 | 6 | 7 | 10 | 8 | 11 | {{{c2022}}} |
|   | Liberaalit | 5 | 6 | 6 | 3 | 9 | 9 | 7 | 6 | 5 | 9 | 6 | 8 | 8 | 7 | {{{fp2022}}} |
|   | Kristillisdemokraatit | 0 | 0 | 0 | 0 | 0 | 0 | 2 | 1 | 3 | 4 | 4 | 3 | 3 | 5 | {{{kd2022}}} |
|   | Ympäristöpuolue vihreät | 0 | 0 | 0 | 1 | 1 | 2 | 1 | 1 | 1 | 1 | 1 | 2 | 3 | 2 | {{{mp2022}}} |
|   | Ruotsin sosiaalidemokraattinen työväenpuolue | 9 | 8 | 8 | 8 | 7 | 7 | 6 | 6 | 4 | 5 | 4 | 3 | 3 | 3 | {{{s2022}}} |
|   | Vasemmistopuolue | 2 | 2 | 2 | 1 | 1 | 1 | 0 | 0 | 1 | 0 | 0 | 0 | 0 | 0 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 3 | {{{sd2022}}} |
|   | Muut | 0 | 3 | 2 | 1 | 0 | 0 | 2 | 0 | 0 | 0 | 0 | 0 | 0 | 0 | {{{övr2022}}} |
|   | Yhteensä | 45 | 45 | 45 | 45 | 45 | 45 | 45 | 45 | 45 | 45 | 45 | 45 | 45 | 45 | Virhe lausekkeessa: tunnistamaton välimerkki ”{”. |
Kunnanosat

Danderyd
Djursholm
Enebyberg
Stocksund
Nähtävyyksiä

Cedergrenska tornet
Djursholmin linna
Kunnassa on useita arkkitehtonisesti kiinnostavia vanhoja huvila-alueita ja mm. pronssikautinen hauta Charlottenbergin kukkulalla.
Kunnan läpi kulkee moottoritie E18 ja Roslagsbanan, jolla on kunnassa useita asemia.
Piirit

Vuodesta 2016 alkaen kunnassa on yksi piiri, Danderydin piiri.
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Danderyd
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Danderyd
Djursholm* (ei ollut seurakunta)
Stocksund* (ei ollut seurakunta)
Seurakunnat > Kirkot

Altorpin hautakappeli
Danderydin kirkko
Djursholmin kappeli
Enebykyrkan
Petruskyrkan
Sätraängskyrkan
Aiheesta muualla

Wikimedia Commonsissa on kuvia tai muita tiedostoja aiheesta .
Danderydin kunnan kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Danderyds kommun
Tukholman läänin kunnat
Käännös suomeksi
Boston Charley

Boston Charley (1854–1873) oli modoc-soturi, joka otti osaa modoc-sotaan. Hän oli yksi niistä modoceista, jotka surmasivat Edward Canbyn. Lempinimensä Boston hän sai amerikkalaisilta kullankaivajilta, joiden mielestä hänellä oli vaaleampi iho kuin alueen intiaaneilla yleensä. Hän oli mukana amerikkalaisten ja modocien rauhanneuvotteluissa, joissa Edward Canby sai surmansa intiaanien luodeista.  Hänet todettiin yhdeksi syyllisistä välikohtaukseen ja hänet hirtettiin yhdessä kolmen muun modocin kanssa Fort Klamathissa 3. lokakuuta 1873.
Cerdon

Cerdon
Cerdon on kunta Ainin departementissa Rhône-Alpesin hallintoalueella Ranskassa. Kunnassa oli 672 asukasta vuoden 1999 väestönlaskennassa. Cerdon in pinta-ala on 12 neliökilometriä.